stanford-oval/wikipedia huggingface dataset:
מיקה יאמאמוטו
אנדרטאות

ב-10 באוקטובר 2012, הסטודנטים באוניברסיטת וואסדה, שבה הרצתה יאמאמוטו במשך ארבע שנים, ארגנו עבורה טקס אזכרה. הטקס כלל סרט עליה, וגם הספדים של חבריה.
ראו גם

מלחמת האזרחים בסוריה
מלכת דלעת

פסטיבל הדלעת בארנסוויל
מלכת דלעת (באנגלית: Pumpkin queen) עשויה להיות דמות בדיונית או אדם אמיתי, המזוהה עם מגוון תחרויות יופי שנערכות באמריקה הצפונית מדי שנה בליל כל הקדושים.
מופעי דלעת ופסטיבלים במדינות אמריקאיות שונות כוללים תחרויות לקביעת "מלכת הדלעת" שלהם.
פסטיבלים ומופעים מרכזיים

מופע הדלעת של סירקוויל, הוא מופע הדלעת העתיק ביותר. הוא תחרות בו מוענק התואר "מלכת דלעת" והוא נערך מדי שנה מאז 1903 (למעט 1917 במהלך מלחמת העולם הראשונה, ושנת 2020 בעקבות מגפת הקורונה).
מופעי דלעת ופסטיבלים בולטים אחרים במהלכם מוענק התואר "מלכת דלעת" הם:
מפגש פמפקין-פסט (2003–2006)
קציר הדלעת הדנברי (1966)
פסטיבל דלעת האנטסבורג, 2006: פסטיבל דלעת האנטסבורג קווינס
פסטיבל הדלעת בארנסוויל (1964–2006)
מופע הדלעת של ברדפורד (2006-)
פסטיבל נסיכת דלעת התה של ליל כל הקדושים (1971–2006)
פסטיבל דלעת התקווה הלאומי האביבי
מופע הדלעת של ורסאי (1902–2005)
פסטיבל הדלעת במערב וירג'יניה (1985–2006)
פסטיבל הדלעת של טיוגה (2006)
הערות שוליים

↑  America's Pumpkin Festivals - Aug. 15, 2002, money.cnn.com
↑  Wayback Machine, web.archive.org, ‏2011-07-25
↑  The Official Circleville Pumpkin Show Website, www.pumpkinshow.com
↑  Bradley Blubaugh (1999-01-07). "PumpkinFest-"A fall foliage celebration"/The Official PumpkinFest Web Site"., www.confluencepumpkinfest.org
↑  2010-02-14.PumpkinFest-“A fall foliage celebration”/The Official PumpkinFest Web Site Archived March 12, 2007, www.confluencepumpkinfest.org
↑  Pumpkin Harvest Queen Danbury Old photo 1966 | eBay, archive.is, ‏2013-01-22
↑  Huntsburg Pumpkin Festival, web.archive.org, ‏2007-03-13
↑  The Burton Middlefield Villager, web.archive.org, ‏2006-05-16
↑  Representative (18th District) Robert W. Ney-- Collector, Barnesville Pumpkin Festival, lcweb2.loc.gov, ‏2000
↑  Ohio Pumpkin Festival - Home Page, web.archive.org, ‏2006-09-08
↑  BARNESVILLE OHIO PUMPKIN FESTIVAL LAST FULL WEEKEND IN SEPTEMBER!, web.archive.org, ‏2010-02-22
↑  Bradford Pumpkin Show, Bradford Pumpkin Show (באנגלית)
↑  "43rd Pumpkin Queen crowned at pageant". Rutlandherald.com. 2007-10-19. Retrieved 2010-02-14.
↑  Pumpkin Festival, web.archive.org, ‏2006-08-15
↑  "Versailles Pumpkin Show -Versailles, IN". Eclecticvideo.com. Retrieved 2010-02-14.(הקישור אינו פעיל)
↑  The West Virginia Pumpkin Festival, web.archive.org, ‏2007-09-29
↑  Times, Morning (2010-02-10). "Sayre, PA, Morning Times — News".(הקישור אינו פעיל)
מסדרון אקולוגי

מסדרון אקולוגי הוא רצועה רציפה של שטחים פתוחים, אשר מקשרת בין שטחים טבעיים במוקדים שונים - ובהם גם שטחים בעלי מעמד מוגן, כמו יערות ושמורות טבע. קשר רציף כזה מאפשר תנועת חיות בר והפצה של צמחי בר. פתרון מסוג 'מסדרון אקולוגי' הוא אמצעי במסגרת פיתוח בר-קיימא להשבת האיזון הטבעי שהופר על ידי ניתוק ביוספרות אחת מרעותה ("קיטוע אקולוגי"). המסדרון יכלול לפחות מעבר אקולוגי אחד בלעדיו יהיו הצומח והחי כלואים בתוך תאי שטח קטנים, וסכנת צמצום המגוון הביולוגי עד כדי הכחדת מינים תגבר. שטחו של המסדרון מאפשר קיום של מחזורי חיים שלמים ומעבר של מגוון רחב של אורגניזמים מתא שטח אחד למשנהו וממזער את ההשפעות השליליות של הקטנת האוכלוסייה, מאחר שבתא שטח מקוטע, שגודלו קטן, מגוון המינים יורד, ולכן החוסן של המערכת האקולוגית כולה – קטן יותר, וכן למנוע זיווג בין פרטים קרובים. זיווג בין פרטים קרובים מתרחש לרוב בחברות סגורות ומבודדות ומחליש עוד יותר את האוכלוסייה המקומית.
במקרי קיצון כמו שרפה או שיטפון משמש מסדרון נתיב בריחה לבעלי חיים, ועם הזמן נתיב חזרה מהחוץ אל השטח המתאושש. ככל ששטח המסדרון רחב יותר והיחס בין אורכו לרוחבו גדול יותר, כך המסדרון עצמו מתפקד בצורה טובה יותר ואינו סובל ממפגעים כמו צמחים פולשניים וטורפים, שמשתלטים על השטח ולא נותנים לצמחייה ולבעלי החיים המקומיים להתפתח. במקרים רבים המסדרון האקולוגי צמוד לשטח מבונה, יש מעט מאוד מקום לשטח מעבר הראוי לשמו, ונוצר מצב של שטח שמשמש כשטח מעבר, ללא כל חוצץ בינו לבין השטח המבונה הצמוד. ללא כל שטח חוצץ, המסדרון האקולוגי יכול להיפגע מהשפעות העיר והבינוי כמו, זיהום אור ושימוש אנושי מוגבר.
מסדרונות אקולוגיים בישראל

המסדרון האקולוגי הארצי הוא רצף של שטח פתוח לאורך מדינת ישראל אשר מאפשר מעבר של בעלי חיים ומחבר בין בתי גידול.
המסדרון האקולוגי של ישראל מורכב משלושה תאי שטח עיקריים:
שטחים פתוחים המוגדרים בתוכנית המתאר הארצית לפיתוח תמ"א 35 (שטחי אש, שטחי שמורת טבע ושטחים פתוחים שלא בשמורות).
יערות נטועים של קרן קיימת לישראל ושטחי חורש ים-תיכוני טבעי הנמצאים בהגדרת יערות בתמ"א 22 (תוכנית מתאר ארצית להסדרת ושמירה על יערות)
שטחים חקלאיים
עד תחילת המאה ה-21 לא עסקו גופי תכנון או ארגוני שמירת טבע בשימור המסדרונות. שינוי חל בעקבות דו"ח שפרסמה רשות הטבע והגנים, שניתח את חשיבותם וסימן לראשונה את מיקום המסדרונות הראשיים במפה. ב-2016 קיבלו המסדרונות לראשונה מעמד רשמי, וסומנו גם במפות של (תמ"א 35). עם זאת, מדובר היה בסימון סכמטי בלבד, שלא כלל מסדרונות מקומיים. תוכנית המתאר ההיא לא קבעה גם הנחיות מחייבות לניהול השטחים האלו.
דוגמה לשלוש רצועות רציפות של שטחים פתוחים - מסדרונות אקולוגיים, המאוימות להפוך לצווארי בקבוק בעקבות מצב נתון של יישובים, אזורי תעשייה ותשתיות בשילוב פיתוח מתוכנן המקיפים, נושקים או מבתרים אותם הם הרצועה בהרי ירושלים המחברת את עמק הארזים במערב העיר עם אזור נחל יתלה המערבי יותר, ושמורות טבע נוספות באזור, הרצועה בצפון הנגב בה עובר מסדרון אקולוגי חשוב המחבר את דרום הר חברון עם בקעת באר שבע, סמוך ליישובים הבדואים באזור ובהם מולדה, כסיפה וערוער משום התיישבות בדואית בלתי מוכרת והמסדרון החוצה את דרום השרון, לב "ממלכת החמרה", הנושק לשכונות כפר סבא ומאויים על ידי תוואי של כביש מהיר שיבתר אותו בחלקו הצפוני ותוואי מתוכנן של קו רכבת העתיד לחסום את המסדרון בחלקו הדרומי.
בשנת 2020 דחתה ועדה מחוזית לתכנון ולבניה במחוז דרום תוכניות להקמת מתקן סולארי בשטח של 93 דונם בשטחים חקלאיים במועצה האזורית חוף אשקלון, בתואנה שהתוכנית עלולה לפגוע במסדרון אקולוגי. משרד האנרגיה ביקש לאשר את התוכנית כחלק מקידום הפקת חשמל מאנרגיות מתחדשות עד יעד של 30% בשנת 2030, אולם פירוש הדבר היה צמצום המסדרון האקולוגי עד כדי שליש מרוחבו המקורי. במסדרון אקולוגי זה קיימים בעלי חיים רבים שחלקם מוגדרים בסכנת הכחדה חמורה. הוועדה בחרה לאמץ את המלצות רשות הטבע והגנים ושל החברה להגנת הטבע, לפיהן פוטנציאל הנזק לסביבה ולאקולוגיה גדול מאוד ביחס לתרומת המתקן למשק האנרגיה – והתוכנית נדחתה.
ראו גם

המסדרון האקולוגי באזור מודיעין
הערות שוליים

1 2  מסדרונות אקולוגיים-מהלכה למעשה. עקרונות והנחיות לתכנון וממשק מסדרונות אקולוגיים בישראל, דותן רותם, ניר אנגרט, עזרי אלון, חווה גולדשטיין וגיל בן־נון, רשות הטבע והגנים, 2015
↑  קישוריות אקולוגית באתר טבעBIZ, החברה להגנת הטבע
↑   צפריר רינת, תוכנית חדשה תנסה להגן על עורקי המחייה והמעבר האחרונים של חיות הבר, באתר הארץ, 8 במרץ 2019
↑  נדחתה תוכנית להקמת שדה סולארי ליד מסדרון אקולוגי, באתר ynet, 1 בנובמבר 2020
| --- | --- |
בקרת זהויות :  NLI: 987007549126005171  GND: 4226349-9  LCCN: sh95004644  NKC: ph114157
מטריצה סקלרית

מטריצה סקלרית היא מטריצה ריבועית ואלכסונית המתקבלת מכפל של מטריצת היחידה בסקלר. הגדרת כפל סקלר במטריצה היא למעשה כפל של כל שורה במטריצה בסקלר, ובמקרה של מטריצת היחידה, כפל זה יניב מטריצה שבה האלכסון הראשי מורכב מאיברים שכל אחד מהם הוא הסקלר עצמו.
תיאור מתמטי

ניתן להגדיר את איבריה של מטריצה סקלרית  \,[\alpha _{ij}]_{n\times n} כך:

עבור  i=j מתקיים:  a_{ij}=\lambda (*)

ועבור  i\neq j מתקיים:  a_{ij}=0.
(*) כאשר  \lambda  הוא סקלר מסוים.
להמחשה:
 \left[{\begin{array}{ccccccc}\lambda &0&0&\cdots &0&0&0\\0&\lambda &0&\cdots &0&0&0\\0&0&\ddots &&&\vdots &\vdots \\\vdots &\vdots &&\lambda &&\vdots &\vdots \\\vdots &\vdots &&&\ddots &0&0\\0&0&0&\cdots &0&\lambda &0\\0&0&0&\cdots &0&0&\lambda \end{array}}\right]
כפל של מטריצות סקלריות

ניתן להוכיח בקלות כי מטריצה סקלרית שכל איברי האלכסון שלה שונים מאפס, היא גם מטריצה הפיכה, שכן לכל סקלר  \lambda  קיים סקלר הפכי  {\frac {1}{\lambda }} ומכפלה של שתי מטריצות סקלריות עם סקלרים הפכיים תיתן למעשה את מטריצת היחידה. (כפל של מטריצות ריבועיות המניב את מטריצת היחידה הוא תנאי מספיק לכך שהמטריצות הכופלות הפיכות).
אוסף המטריצות הסקלריות מעל שדה k איזומורפי לשדה עצמו. כמו כן, המרכז של חבורת המטריצות הריבועיות הפיכות הוא בדיוק אוסף המטריצות הסקלריות. במילים אחרות, מטריצה ריבועית A היא סקלרית אם ורק אם לכל מטריצה ריבועית B (מאותו הסדר) מתקיים AB=BA.
ממלכות התוהו

| --- | --- |

כריכת הספר במהדורה העברית
 מידע כללי
 מאת:  רוג'ר זילאזני
 שפת המקור:  אנגלית
 סוגה:  פנטזיה
 הוצאה
 הוצאה:  דאבלדיי 
 הוצאה בשפת המקור:  Doubleday (אנגלית)
 תאריך הוצאה:  1978
 מספר עמודים:  183 (במהדורה העברית)
 הוצאה בעברית
 הוצאה:  עם עובד
 תאריך:  1981
 תרגום:  דורית לנדס
 סדרה
 סדרת ספרים:  אמבר (סדרת ספרים)
 ספר קודם:  ידו של אוברון
 הספר הבא:  קלפים של כליה
 קישורים חיצוניים
 מסת"ב:  מסת"ב 0-385-13685-4
 הספרייה הלאומית:  001908616
 
ממלכות התוהו (באנגלית: The Courts of Chaos) הוא רומן מסוגת הפנטזיה, והחמישי בסדרת ספרי אמבר של הסופר רוג'ר זילאזני. הספר יצא לאור לראשונה בפורמט של סיפור בהמשכים בירחון "Galaxy Science Fiction" (אנ'). הספר ממשיך את סיפורו של קורווין לאחר שגילה שאביו, אוברון, התחזה לגנאלון מאז נפגשו במהלך עלילת הספר השני בסדרה.
הספר מסיים את עלילותיו של קורווין. הספר הבא בסדרה, קלפים של כליה, מגולל את עלילות בנו של קורווין, מרלין.
אזכורים ספרותיים

מפגשו של קורווין עם "ליידי" מכיל מספר אזכורים לבלדה "הגבירה היפה שאינה יודעת רחם"(אנ') של המשורר ג'ון קיטס.
מפגשו של קורווין עם ייג, העץ המדבר, מקביל למפגשו של דנטה עם עץ מדבר בטבעת הפנימית של המעגל השביעי של הגיהנום ב"התופת". ייג מתייחס גם ליגדראסיל, העץ מהמיתולוגיה הנורדית.
העורב הוגי הוא התייחסות להוגין, אחד מעורביו של אודין במיתולוגיה הנורדית.
מילות הפרידה של קורווין מדארה, "Carmen, voulez-vous venir avec moi? No? Then goodbye to you too, Princess of Chaos" (בתרגום חופשי; "כרמן, האם תצטרפי אלי? לא? אם כך, היי שלום, נסיכת התוהו") מהוות התייחסות ל"לוליטה". המשפט המתייחס ל"כרמן" מופיע בסיפורו של הומברט הומברט על שיחתו עם דולורס הייז לקראת סיום הספר. מדובר בהתייחסות עמוקה יותר, שכן נבוקוב עצמו מתייחס בציטוט לאופרה "כרמן" מאת ביזה ולנובלה מאת מרימה שעליה היא מבוססת. העובדה שהציטוט מתייחס ל"לוליטה" ולא ישירות לאופרה נובעת מרגשותיו המעורבים של קורווין לגבי גילה הצעיר לכאורה של דארה כשהיא מפתה אותו. אזכור ספרותי מהדרגה השלישית אופייני ליצירתו של זילאזני, שנוהג לבצע תרגילים ספרותיים עדינים מסוג זה.
מלתחת קפסולה

מלתחת קפסולה (ארון קפסולה) היא שיטה לניהול מלתחה בה מרבית הפרטים אינם חולפים מהאופנה ומותאמים זה לזה ולסגנון האישי של בעל\ת המלתחה. מלתחת קפסולה יכולה להיות עונתית או שנתית. הקפסולה העונתית תשמש לעונה אקלימית אחת (כ-3 חודשים) ולאחריה יוחלפו חלק או כל הפריטים בהתאם לעונה החדשה. הקפסולה השנתית תשמש לכל השנה ותכיל בהתאם לכך כמות פריטים גדולה יותר.
הסיאו וגראומן הגדירו מלתחת קפסולה כמלתחה הכוללת בגדים חיוניים שהם כמו פאזל, המסייע להגדיר וללבוש אותם בגדים בשילובים שונים ורבים. מלתחת קפסולה חוזרת לכותרות בזכות ההיבט הסביבתי שלה. כותבי תוכן רבים אימצו אותה תוך קריאה לשינוי והפסקת קניות אופנה מהירה להימנע מבזבוז משאבי זמן וכסף ושמירה על איכות הסביבה. עשרות מיליוני פרטי לבוש מוטמנים בכל שנה, לאחר שנקנו וכמעט לא נלבשו
היסטוריה ופופולריות

מלתחת קפסולה הוא מונח שהוטבע על ידי סוזי פוקס, מייסדת הבוטיק הלונדוני "מלתחה", במהלך שנות ה-70. על פי פוקס, מדובר במלתחה שמורכבת ברובה מפריטי לבוש קלאסיים באיכות גבוהה שיוכלו לשמש את בעל\ת הארון במשך כמה עשורים אליהם ניתן להוסיף פריטים אופנתיים כמו תיקים, צעיפים, או חגורות בסיס עונתי. המטרה של פוקס הייתה לייעל את השימוש במלתחה על ידי תכנון מקדים ובכך להפחית משמעותית את כמות הפריטים שמגיעים למזבלות תוך תמיכה במעצבים ומפעלים שיוצרים מוצרים באיכות גבוהה. הרעיון הפך לפופולרי ב-1985, כאשר המעצבת האמריקאית דונה קראן השיקה קולקציית של פריטי קפסולה שניתן ללבוש במספר דרכים.
החל מעשור הראשון של המאה ה-21, המונח נמצא בשימוש רחב ומתייחס באופן כללי לקולקציות בגדים שנתיות או ענתיות שמורכבות ממספר סופי של פריטים, המתאימים זה לזה בפלטת הצבעים ובסגנון.
כללי בסיס

ישנן פרשנויות רבות למושג "מלתחת קפסולה" וניתן למצוא מגוון מימושים לרעיון שהציעה פוקס, החל ממלתחות הכוללות פריטים בודדים ועד מלתחות הכוללות עשרות פריטים. סוג וסכום הפריטים הנכללים במלתחה מותאם אישית לסגנון, העדפות ואורח חיים. עם זאת יש כמה כללים אוניברסליים:
היצמדות לפלטת צבעים מסוימת - תחילה, בחירת צבע או שני צבעי בסיס. בדרך כלל צבעי הבסיס הם שחור, לבן, חום, אפור או כחול כהה (נייבי). רצוי שפריטים מרכזיים במלתחה כמו מכנסיים ומעילים יהיו בגוונים של צבעי הבסיס, כך שיתאימו למרבית הפריטים בארון. לאחר בחירת צבעי הבסיס, נהוג לבחור צבעים מדגישים, שניים עד שלושה, שמתאמים לצבעי הבסיס. צבעים אלו בדרך כלל ישמשו לפריטים כמו חולצות, שמלות ואביזרים. פלטת הצבעים מסייעת ליצירת מלתחה בה כל הפריטים ניתנים להחלפה מכיוון שהפריטים נבחרים מראש כך שיתאימו וישלימו זה את זה.
צורות וגזרות קלאסיות - בעוד כמה גזרות מסוימות נכנסות ואופנות מהאופנה, אחרות נחשבות ל"קלאסיות" ואינן כבולות לתקופה מסוימת. לדוגמה - ג'ינס בגזרה ישירה הוא פריט קלאסי, לעומת גינס בגזרה מתרחבת או סקיני ג'ינס. מומלץ לבחור פריטים קלאסיים למלתחת קפסולה, על מנת שההשקעה בהם תשתלם לאורך שנים.
בחירת פריטים בהתאם לפרופוציות הגוף - בתוך גבולות הגזרה של פריטים קלאסיים, יש הרבה גזרות וצורות שעשויות להתאים לאנשים עם מבני גוף שונים. הרדוקציה למספר פריטים קטן יותר משמעה הצמדות לגזרות נוחות ומחמיאות בלבד, מכיוון שאין מקום לפריטים שאינם מתאימים כמו כפפה במלתחה מצומצמת. במקרה הזה ניתן לשאוב השראה מתיאוריות על מבנה גוף, אך מכיוון שנכנסים למשוואה הרבה שיקולים אישיים, מומלץ לבחון אילו פריטים שימשו את בעל\ת הארון בעבר וגרמו להם להנאה, כמו גם פריטים שמדגישים אזורים שגורמים לבעל\ת המלתחה להרגיש בטוחים בעצמם ובגוף שלהם.
בדים ותפירה באיכות גבוהה - מכיוון שהרעיון של מלתחת קפסולה הוא להחזיק פריטי לבוש שניתן לאורך זמן, נעשה שימוש רב בכל פריט במלתחה. לכן, כדאי לבחור בגדים שעשויים היטב כך שצורתם וצבעם יישמרו לאורך זמן.
תהליך יצירת ארון קפסולה

תהליך יצירת המלתחה כולל בדרך כלל תהליך סידור ארון באופן מונחה על מנת להבין אילו פריטים יוכלו לשרת את בעל\ת הארון בצורה מיטבית, ולאחר מכן התמקדות ברכישת פריטים באיכות גבוהה שיתאימו זה לזה ולאורח החיים של בעל\ת הארון. בתהליך, מודל הצריכה של הפרט משתנה. הסכום שמשקיעים בפריט בודד עולה אך בטווח הארוך ההוצאות מתאזנות ואף קטנות מכיוון שהפריטים משמשים את בעל\ת הארון לאורך זמן וכמות הקניות יורדת משמעותית.
בהוספת פריטים חדשים למלתחה, בוחנים פריט על פי שלושה מאפיינים מרכזיים: צבע, איכות הבד ואיכות התפירה. אלו מאפיינים אשר יקבעו אם הפריט יישמר לאורך זמן.
כמו כן, כל פריט חדש צריך להשתלב עם פריטים קיימים, הוספת בגד לארון צריכה לאפשר מספר רב של שילובים עם פריטים קיימים בקפסולה.
הערות שוליים

1 2 3  רתם רויכמן, הקפסולה - מלתחת קפסולה ישראלית, באתר https://www.hacapsule.com/, ‏2020
↑  Wei-Lin Hsiao, Kristen Grauman, Creating Capsule Wardrobes From Fashion Images, CVPR, 2018, עמ' 7161–7170
↑  למה שתרצי ״מלתחת קפסולה״?, באתר אפוק טיימס ישראל, ‏22 בספטמבר 2015
↑  How to create the perfect ethical capsule wardrobe, living, ‏2019-06-03 (באנגלית)
↑  סוזי פוקס מלתחת קפסולה, באתר https://web.archive.org/web/20130726035722/http://confidencetricks.susiefaux.com/?page_id=17
↑  How to Build a Capsule Wardrobe, According To The Woman Who Invented It, https://www.greenmatters.com/p/capsule-wardrobe-invention, ‏2019
↑  פריטים במלתחת קפסולה לאישה, באתר https://www.independent.co.uk/life-style/fashion/features/the-capsule-wardrobe-fashion-changes-these-endure-7606555.html
↑  תמר זיו, התאמת הלבוש למבנה גוף, באתר https://www.tamar-ziv.com/, ‏2020
↑   שירה פור, מדריך לפאשניסטה המתוסכלת: כך תצמצמו את המלתחה ל-37 פריטים בלבד, באתר הארץ, 14 בנובמבר 2017
מר עוקבא (גאונים)

מר עוקבא היה ריש גלותא בבגדאד במחצית הראשונה של המאה ה-10; ריש גלותא השני שמת בגלות.
כאשר נמנה כהן צדק השני כגאון של פומבדיתא, פרצה מחלוקת בינו לבין מר עוקבא לגבי רווחים שהגיעו מח'וראסאן. חבריו של כהן צדק השני הצליחו ללחוץ על הח'ליפה אל-מקתדר להדיח את מר עוקבא. זמן קצר לאחר מכן, בשנת 917, מר עוקבא עזב את בגדאד ללכת לקרסימין, אבל כאשר הח'ליפה הלך בחודשי הקיץ לארמונו בספרן, מר עוקבא הגה תוכנית למצוא חן בעיני הח'ליפה, על ידי פגישה יומית עם מזכירו של הח'ליפה שכללה קריאת שירים יפים. הדבר  מצא חן בעיני מזכירו של הח'ליפה והוא רשם את השירים והראה אותם לאדונו, שגם בעיניו מצאו השירים חן הוא הזמין את מר עוקבא לפגישה ושאל אותו אם הוא רוצה לבקש משהו. מר עוקבא ביקש לחזור להיות ראש הגולה. הח'ליפה הגשים משאלה זו, ומר עוקבא חזר לבגדאד כראש הגולה. עם זאת, כהן צדק השני וחבריו הצליחו בשנית להביא לידי הדחתו וגירושו, והוא נסע לאפריקה, ונתקבל בקירואן כצאצא בית המלוכה. בבית הכנסת נבנתה מעין בימה עבורו ליד ארון הקודש, והוא תמיד היה עולה לעלייה השלישית, כשהביאו לפניו את ספר התורה.
ראו גם

מר עוקבא – אמורא בבלי בדור הראשון לאמוראים, כיהן כראש הגולה בבבל בתקופתו של שמואל
רב עוקבא בר חמא – אמורא בבלי שחי בדור הרביעי
הערות שוליים

↑  מר עוקבא באנציקלופדיה היהודית (באנגלית)
ממלכות נסתרות

| --- | --- |
 סוגה:  סדרות טבע
 מדבבים:  סטיבן פריי
 ארץ מקור:  בריטניה בריטניה
 מספר עונות:  1
 מספר פרקים:  3
 הפקה
 חברת הפקה:  BBC
 הפצה:  BBC Worldwide 
 אורך פרק:  50 דקות
 שידור
 רשת שידור בישראל:  תאגיד השידור הישראלי
 תקופת שידור מקורית:  14 בינואר 2014 – 30 בינואר 2014 
 תקופת שידור בישראל:  יולי 2017
 קישורים חיצוניים
 דף התוכנית ב-IMDb
 
ממלכות נסתרות (באנגלית: Hidden Kingdoms) היא מיני סדרת-טבע תיעודית שהופקה על ידי ה-BBC. סדרה זו חוקרת יצורים קטנים בטכניקה המאפשרת לראות את נקודת מבטם על העולם ואיך נצפה העולם מעיניהם.
נצפים בסדרה: מינים שונים של זוחלים דו-חיים ויונקים כולל מינים נדירים ובעלי התנהגויות מרשימות, את הסדרה מקריין סטיבן פריי.
פרקי הסדרה

מתחת השמיים הפתוחים - הפרק מתאר את חייו של חדף פיל החי באפריקה, מימי ינקותו עד לבגרותו. את שרידותו גם לאחר מות אימו ומתעד את הקשיים והשיטות שלו כדי לשרוד. בנוסף מתועדים חייו של עכבר החגבים החי במדבריות סונורה שבארצות הברית. הפרק מתעד את חייהם של העכברים בצל אימם וחיי משפחה, עד לבגרותם וחיי בדידות במדבריות. את הצייד למאכל של עקרבים ארסיים בטכניקה ובחסינות שאינה פוגעת בעכברים. בפרק מתועד מחזה נדיר של ירידת גשם במדבר ואת ההתמודדות של העכבר עמו, גשם זה מתרחש לעיתים רחוקות ופעם אחת בכל ימי חייו של עכבר מסוג זה.
סודות היער - הפרק מתאר את חייהם של שני טמיאסים ביערות צפון אמריקה את ההגמוניה ויחסי החברות ביניהם. איך הם מתכוננים לחורף באגירת אגוזים, בעוד האחד מתכונן הטמיאס הגדול יותר גונב ממנו את האגוזים שאגר הראשון, מה שמצריך אותו ליטול סיכונים וללקט בטריטוריה לא לו מה שמוביל לעימות ולגירוש. לאחר הגירוש הוצרך ללקט בשטחים פתוחים תחת עיניהם של עופות דורסים, והימלטות של הטמיאס מעוף דורס שכמעט גרם למותו.                                                                                                                                                                                                 בנוסף מתועדים חייו של חדף העצים החי בג'ונגל הטרופי הצורך אוכל מידי שעתיים. הפרק מתאר את דרכי התמודדותו כדי לאכול פירות, את שיטותיו לחמוק משאר בעלי חיים הבאים אף הם לאכול פירות ואת ההימלטות ממארב נחשים שכמעט גרמו למותו.
היער האורבני - הפרק האחרון מתאר את המרמוסט המצוי החי בריו דה ז'ניירו בברזיל ומנסה לשרוד בעיר על ידי תנועה בלהקה, מציאת פירות שאנשים זורקים והימלטות מחתולים טורפים. בצד השני של העולם, בטוקיו, חיפושית זבל מתמודדת עם חיפושיות אחרות בהימורים אך נזרקת כאשר היא מפסידה. עתה עליה לחפש את עצי הבמבוק מהם היא ניזונה ונמצאים במרחק גדול מטוקיו. בדרכה היא נמלטת מטורפים כמו עטלפים, שממיות ועורבים.
מיכאל מאיר (ארכאולוג)

| --- | --- |

 לידה:  ספטמבר 1922 קרלסרוהה, הרפובליקה הפדרלית של גרמניה 
 פטירה:  20 בדצמבר 1999 (בגיל 77) קיבוץ גלעד, ישראל
 ענף מדעי:  ארכאולוגיה
 מקום מגורים:  ישראל,גרמניה
 מקום קבורה:  קיבוץ גלעד, ישראל
 תרומות עיקריות
 חקר אזור קיבוץ גלעד
 
ערך זה עוסק בארכיאולוג ישראלי. אם התכוונתם להיסטוריון בשם זה, ראו .
מקס מיכאל (משה) מאיר (ספטמבר 1922 – 20 בדצמבר 1999) היה ארכאולוג ישראלי.
מיכאל מאיר נולד בקרלסרוהה, בדרום גרמניה, למשפחה ותיקה מאוד בגרמניה. מצד אמו הייתה זו משפחה ידועה במשך מאות שנים - משפחת וורמסֵר (Wormser). הייתה זו משפחה של ראשי קהילות ודיינים, שכמה מהם ידועים בתולדות יהודי מערב גרמניה.
ראשית חייו

בשנת 1937, בהיותו בן 15 עבר ללמוד גידול גפנים וייצור יין בבית הספר החקלאי ב Beaune שבצרפת כהכנה לעלייתו לארץ. מלחמת העולם השנייה פרצה בדיוק לאחר שסיים את לימודיו. שנות המלחמה עברו עליו בבריחה מתמדת, במחנה הריכוז ב- Camp Gurs שבפירנאים (עד 1942) ובעבודה בכפרים קטנים בדרום ומזרח צרפת. הוא הצליח לשרוד בעזרת מסמכים מזויפים שסיפקה לו תנועת הצופים היהודיים, ה-EIF, בראשות רובר גמזון שהייתה בקשר רצוף עם המחתרת הצרפתית French Resistance. בשנת 1944 סייעה לו המחתרת היהודית - Maquis להימלט דרך הרי הפירנאים ואנדורה ל Lerida בספרד, שהייתה נייטרלית, לנמל קדיס ומשם הפליג באונייה "גוויניאה" לארץ ישראל, כשברשותו סרטיפיקט מטעם ממשלת המנדט, והיה מבין המקימים של קיבוץ גלעד, או בשמו המקורי אבן יצחק על שם התורם יצחק הוכברג.
תרומתו לארכאולוגיה בישראל

בשל התמחותו בגידול גפנים הקים מיכאל את הכרם בקיבוץ גלעד וניהל אותו עד חיסולו עקב אי כדאיות כלכלית. לאחר מכן עבד במטעי השזיפים, המשמשים, האגסים והתפוחים בקיבוץ. את זמנו החופשי ושנות הפנסיה שלו הקדיש לארכאולוגיה:
במשך למעלה מחמישים שנה חשף לבדו במו ידיו שרידים של החברה הקדומה באזור גלעד. הוא סייר, גילה, סקר וחפר יותר ממאה אתרים, כשכלי עבודתו העיקריים היו מברג קטן ומברשת. בהיותו אוטודידקט צבר ידע רב, כאשר עיקר התמקדותו הייתה באזור גלעד ובתקופה הכלקוליתית.
בין היתר הוא גילה את האתר הפרוטוהיסטורי נחל ספלול צפון במדרון גבעה שמצפון לקיבוץ גלעד.
מיכאל צבר אוסף מרשים של ממצאים מהאזור, ופתח מוזיאון בו הוצגו ממצאיו. המוזיאון הראשון שלו היה ברפת הקיבוץ, בחדר קטן שנועד לאחסון החלב. כד החרס הראשון שהדביק מחלקים רבים נשבר לחתיכות על ידי החולדות, ולכן החליט שעליו למצוא מקום אחר. מיכאל נהג לומר ש'אין אצלו בנים חורגים' ולכן התעניין ואף הציג במוזיאון ממצאים מכל התקופות, מכלי אבן פרהיסטוריים ועד לשרידים מימי הביניים.
למרות היותו "נאמן עתיקות" שנים רבות, ולמרות תרומתו לארכאולוגיה האזורית, לא זכה להכרה שתאפשר לו לנהל חפירה מוכרת, ובשנות השמונים הופסקה עבודתו הארכאולוגית ופרסומיו נקטעו. הספר שתכנן לכתוב, "הפרהיסטוריה והארכאולוגיה של אזור גלעד", שבו ביקש לסכם את עבודת חייו, לא נכתב מעולם, ונותרה רק טיוטת הקדמה לספר זה.
מיכאל מאיר נפטר ב-20 בדצמבר 1999 בהיותו בן 77, והובא למנוחות בבית העלמין שבקיבוצו גלעד.
בשנת 2001 חודש המוזיאון על ידי אמנון להב, חבר קיבוץ גלעד. המוזיאון, "האדם בגבעות גלעד", מספר את סיפור חייו ומציג את ממצאיו והוא פתוח למבקרים בתאום מראש.
פרסומים מדעיים

"גלי-קבורה מתקופת-הברונזה התיכונה בסביבת קבוץ גלעד", ידיעות החברה לחקירת ארץ ישראל ועתיקותיה לא [א-ד] (1967), עמ' 108–117. טקסט מלא במאגר DLIR.
"אתר 8/17 על יד קיבוץ גלעד. נ.צ. 2191-1573", מתקופת האבן י (1970), עמ' 17–21.
קבורות ללא כלי חרס מראשית תקופת הברונזה התיכונה II א, גלעד (חמו"ל) 1972, 8 ע'.
קברים קדומים בסביבת קיבוץ גלעד, מוזאון גלעד, גלעד 1974, 56 ע'.
אתרים מתקופת הברונזה התיכונה I בסביבות קבוץ גלעד, מוזאון גלעד, גלעד 1975, 16 ע'.
"אתרים כלקוליתיים בסביבת קיבוץ גלעד. סקירה ראשונה", מתקופת האבן יד (1976), עמ' 69–82.
לקריאה נוספת

אמנון להב, האדם בגבעות גלעד: אוסף מיכאל מאיר, מוזיאון האדם בגבעות גלעד, גלעד 2003.
יותם מוקד ואמנון להב, סובב גלעד, קיבוץ גלעד, 2007.
אמנון להב, לגול את האבן: פרקי גלעד, קיבוץ גלעד, 2009.
אתר האוסף הארכיואולוגי: האדם בגבעות גלעד: adambegvaotgaled.com
הערות שוליים

↑  גלעד: אטרקציות, באתר yeke-yishuvim.org.il
↑  אמנון להב, לגול את האבן: פרקי גלעד, גלעד, 2009. עמ' 65.
↑  אמנון להב, האדם בגבעות גלעד: אוסף מיכאל מאיר, מוזיאון האדם בגבעות גלעד, גלעד 2003. עמ' 3.
1 2  אמנון להב, האדם בגבעות גלעד: אוסף מיכאל מאיר, מוזיאון האדם בגבעות גלעד, גלעד 2003.
↑  נמרוד גצוב (28/6/2006), "נחל ספלול צפון", באתר חדשות ארכיאולוגיות גיליון 118 לשנת 2006.
↑  אמנון להב, האדם בגבעות גלעד: אוסף מיכאל מאיר, מוזיאון האדם בגבעות גלעד, גלעד 2003. עמ' 4.
| --- | --- |
בקרת זהויות :  NLI: 987011946071705171  VIAF: 4515167025449853390005   WorldCat (עם VIAF): 4515167025449853390005
מר קו

| --- | --- |

 סוגה:  הנפשה
 יוצרים:  אוסוולדו קוונדולי
 מדבבים:  קרלו בונומי (כל הקולות)
 ארץ מקור:  איטליה
 שפות:  ג'יבריש
 מספר עונות:  3 
 מספר פרקים:  90 / 225
 הפקה
 מוזיקה:  פרנקו גודי
 אורך פרק:  כ-3 דקות
 שידור
 רשת שידור:  RAI (איטליה)
 רשת שידור בישראל:  הערוץ הראשון וגם בניקלודיאון (כתוכנית מעברון)
 תקופת שידור מקורית:  1971–1986
 קישורים חיצוניים
 אתר רשמי
 דף התוכנית ב-IMDb
 
מר קו (באיטלקית: La Linea) היא סדרת סרטוני הנפשה איטלקית שנוצרה על ידי הקריקטוריסט וכותב הפרסומות האיטלקי אוסוולדו קוונדולי. הסדרה בת 90 פרקים שמוספרו כ-225 פרקים באורך של שתים וחצי דקות כל אחד שהופקו במקור לשידור בערוץ RAI האיטלקי בשנים 1971–1986. בהתחלה, במשך שנים, הדמות הופיעה בפרסומות של חברה איטלקית ליצור סירים. לאור ההצלחה האדירה של הפרסומת, הדמות החלה להופיע בסדרה עצמאית שנקראה באיטליה "הקו" ודרכה התפרסמה ברוב העולם. לאורך השנים שודרה הסדרה בלמעלה מ-40 מדינות ברחבי העולם. כל פרקי הסדרה נמכרים כיום בגרסת DVD והדמות ממשיכה עדיין להופיע בפרסומות למוצרים שונים.
בישראל הסדרה שודרה לראשונה בערוץ הראשון במהלך שנות ה-80 במסגרת התוכנית "חברים מצוירים" שהגישה גילת אנקורי. החל משנת 2009 הסדרה משודרת בערוץ ג'וניור.
המוזיקה המנוגנת ברקע סרטוני הסדרה נוצרה על ידי פרנקו גודי בנוסח המזכיר ג'אז. הדמות של מר קו מדברת בג'יבריש, תערובת של קולות ומילמול אשר בתוכו ניתן לזהות מילים באיטלקית במבטא של מילאנו ולעיתים מילים באנגלית, במבטא איטלקי בולט. בכל הפרקים, הקולות מבוצעים על ידי קרלו בונומי.